แรงซื้อกลับหุ้นใหญ่หนุน SET พลิกปิดบวก 5 จุด ลุ้นพรุ่งนี้ทดสอบแนวต้าน 1,625 จุด
แรงซื้อกลับหุ้นใหญ่หนุน SET พลิกปิดบวก 5 จุด ลุ้นพรุ่งนี้ทดสอบแนวต้าน 1,625 จุด โดยดัชนีปิดตลาดวันนี้ ที่ระดับ 1,617.33 จุด บวก 5.30 จุด หรือ 0.33% มูลค่าการซื้อขาย 4.7 หมื่นล้านบาท
21 พ.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,617.33 จุด บวก 5.30 จุด หรือ 0.33% มูลค่าการซื้อขาย 4.7 หมื่นล้านบาท
10 หุ้นดันดัชนีวันนี้

ด้านนายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี กล่าวว่า ตลาดหุ้นไทยวันนี้เกิดเทคนิคเคิลรีบาวด์หลังจากที่ไม่หลุดแนว 1,600 จุด ทำให้มีแรงซื้อกลับเข้ามา และยัง Senitment จากตลาดหุ้นฮ่องกงและดาวโจนส์ฟิวเจอร์สที่กลับมาบวกได้ แม้ว่าตลาดหุ้นในภูมิภาคเอเชียส่วนใหญ่จะยังติดลบเล็กน้อย
นอกจากนี้ตัวเลขส่งออกเดือน ต.ค.ที่ออกมาเติบโต 8.7% ดีกว่าตลาดฯคาดที่จะเติบโต 4% ทำให้ช่วย Sentiment ตลาดฯได้อีกแรงหนึ่ง
สำหรับปัจจัยที่ต้องติดตามเป็นเรื่องการประชุมผู้นำทั้งหมดของประเทศสมาชิกสหภาพยุโรป (EU) ในช่วงปลายสัปดาห์นี้ โดยจับตาประเด็นอังกฤษจะแยกตัวจากสหภาพยุโรป (Brexit) และติดตามตัวเลข PMI ภาคการผลิต และภาคบริการ ของสหรัฐฯที่จะออกมาในช่วงปลายสัปดาห์นี้เช่นกัน
ส่วนแนวโน้มการลงทุนในวันพรุ่งนี้ (22 พ.ย.) นายชัยยศ กล่าวว่า ตลาดฯยังมีโอกาสที่จะปรับตัวขึ้นไปได้ต่อ แต่คงจะไปได้ไม่ไกล เนื่องจากยังไม่มีปัจจัยใหม่เข้ามา แต่ยังมองบวกจากที่ดัชนีฯไม่หลุดระดับ 1,600 จุด และเห็นแรงซื้อที่เข้ามามากขึ้น พร้อมให้แนวรับ 1,600-1,610 จุด ส่วนแนวต้าน 1,625-1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่   
PTT  มูลค่าการซื้อขาย 2,583.54 ล้านบาท ปิดที่ 48.25 บาท ลดลง  0.25 บาท
AOT มูลค่าการซื้อขาย 2,246.72 ล้านบาท ปิดที่ 63.00 บาท ลดลง 1.00 บาท
PTTEP มูลค่าการซื้อขาย 2,133.39 ล้านบาท ปิดที่ 130.50 บาท ลดลง  0.50 บาท
KBANK มูลค่าการซื้อขาย 2,046.54 ล้านบาท ปิดที่ 193.50 บาท เพิ่มขึ้น 1.50 บาท
CPALL มูลค่าการซื้อขาย 1,825.26 ล้านบาท ปิดที่ 68.25 บาท ลดลง 0.50 บาท
ตลาดหุ้นเอเชีย
